Lõuna-Goa - Liiv, lained ja hingelaul  Lõuna-Goa on kõigepealt lihtsalt palju vähem asustatud. Lõpututes palmisaludes ja riisipõldude vahel on väikesed külakesed. Administratiiv- ja ostukeskus ning raudteesõlm on Margao linn. Lõuna-Goad iseloomustavad pikad, pea inimtühjad rannad.  Hotellide ja külakeste lähedal on randades üksikuid söögihütte. Hotellid on enamasti suurte territooriumitega kuurorthotellid.  Puhkus Lõuna-Goas sobib, kui eeldate oma puhkuselt eraldatust ja rahu, soovite keskenduda peamiselt vee- ja päikesenaudingutele ning võtta osa tervistavatest ayurveda protseduuridest. Ka siit on võimalik osa võtta ekskursioonidest. Muidugi saab sõita ka Põhja-Goasse, aga selleks tuleb aega varuda.